82 
sor ved Seminarier kom jeg til Ribe, Silkeborg, Ranum og Nørre 
Nissum. Derefter foretog jeg en 14 Dages Cykletur gennem Thy, 
Mors, Salling og over til Viborg og aflagde Besøg i alle de Skove 
og Plantninger, jeg passerede; endelig sluttede jeg af med Rold Skov. 
Af denne Undersøgelse fremgik, at gnavede Kogler forekom i 
alle de nævnte Egne under Forhold, der ganske udelukkede, at 
Egern kunde være Aarsagen; det m aat te være Mus, som havde 
gnavet dem. Og jeg lærte — ved supplerende Besøg i Egern¬ 
skove — at kende, hvorledes man baade af de gnavede Koglers 
Lejringsforhold og Udseende kan skelne musegnavede Kogler fra 
egerngnavede. 
Under Undersøgelsen blev det mig mer og mer gaadefuldt, at 
ingen før har studeret disse Ting nærmere, saa stort og alminde¬ 
lig udbredt som Fænomenet med de musegnavede Kogler er. For 
at godtgøre dette lader jeg følge en Oversigt over de besøgte Ste¬ 
der med en kort Karakteristik af Forholdene paa hver enkelt Lo¬ 
kalitet. 
Men forinden er det mig en kær Pligt at takke følgende Natur¬ 
historikere, som velvilligt har staaet mig bi under Undersøgelserne: 
Hr. Seminarielærer C. C. Krogsgaard, der har hjulpet mig 
med at samle egerngnavede Kogler ved Skaarup; 
Hr. Seminarielærer E. J o c h u m s e n, Silkeborg, som var mig en 
ivrig og forstaaende Hjælper ved Udgravningen og Undersøgelsen 
af Museboer i Skovene ved Silkeborg; 
Hr. Adjunkt MathiasMøller, Aarhus, der har givet mig Prøver 
af musegnavede Hvidgran- og Fyrrekogler fra to Lokaliteter ved 
Hjørring (se S. 98); Hr. M. var selv klar over, at disse Kogler var 
gnavede af Mus, thi der findes ingen Egern dér; 
Eksam. Faglærerinde, Frøken J. Høyer, som har givet mig 
Prøver af musegnavede Hvidgran- og Fyrrekogler fra en Række 
Lokaliteter i Tranum Sogn og fra Svinkløv, ledsagede af udførlige 
og omhyggelige Beskrivelser af Forholdene paa Findestederne (se 
S. 98 — 99); 
Hr. Viceinspector H. Winge, der har skaffet mig Ekskrementer 
af Skov- og Markmus og ydet mig værdifuld Bistand ved Be¬ 
stemmelsen af de paa Musenes Spisesteder fundne Ekskrementer; 
Hr. Mag. scient. R. Hørring, der har besørget Fælder udsatte 
og derved skaffet mig Ekskrementer af Rødmus; 
